ไทยประกันภัย เผยไตรมาสแรกกำไรรับประกันภัยพุ่ง 317%
ไทยประกันภัย เผยไตรมาสแรก&nbsp; ปี 2554 มีกำไรจากการรับประกันภัยเพิ่มขึ้นจากปีก่อนถึง 317%&nbsp; พร้อมเดินหน้า ขยายตลาดรายย่อย&nbsp; ผ่านช่องทาง Bancassurance และ Telemarketing
15 พ.ค. 2554

ไทยประกันภัย เผยไตรมาสแรก  ปี 2554 มีกำไรจากการรับประกันภัยเพิ่มขึ้นจากปีก่อนถึง 317%  พร้อมเดินหน้า ขยายตลาดรายย่อย  ผ่านช่องทาง Bancassurance และ Telemarketing 
น.ส.พณิตา ตู้จินดา กรรมการผู้จัดการ บริษัท ไทยประกันภัย  เปิดเผยถึงผลการดำเนินงานของไตรมาสแรก ปี 2554 บริษัทฯมีเบี้ยประกันภัยรับ 333 ล้านบาท เพิ่มขึ้นจากปีก่อน 11% มีกำไรจากการรับประกันภัยเพิ่มขึ้นจากช่วงเดียวกันของปีก่อนถึง 317%  ซึ่งเป็นผลมาจากค่าสินไหมจ่ายที่ลดลง ส่งผลให้อัตราค่าความเสียหายต่อเบี้ยประกันที่ถือเป็นรายได้ (Loss Ratio) อยู่ที่ 52% ลดลงจากช่วงเดียวกันของปีก่อน ซึ่งอยู่ที่ 58%  
ทั้งนี้เป็นไปตามเป้าหมายของบริษัทฯ ที่ให้ความสำคัญในเรื่องคุณภาพและประสิทธิภาพของการดำเนินงานอย่างต่อเนื่อง นอกจากนี้บริษัทฯมีรายได้จากการลงทุนอยู่ที่ 13 ล้านบาท ส่งผลให้การดำเนินงานในไตรมาสแรก มีกำไรสุทธิ 13.7 ล้านบาท เพิ่มขึ้นจากปีก่อน 64.8% และสูงกว่าเป้าหมายที่ตั้งไว้ นอกจากนี้บริษัทฯสามารถดำรงอัตราส่วนทางการเงินที่ คปภ.ใช้กำกับดูแล ได้เกินกว่าเกณฑ์ที่ คปภ.กำหนดทุกอัตราส่วน 
สำหรับทิศทางในการดำเนินงานของไทยประกันภัยตลอดปีนี้ บริษัทฯ ยังคงมุ่งเน้นที่จะทำตลาดรายย่อยโดยพัฒนาผลิตภัณฑ์และบริการ เพื่อสนองตอบความต้องการของลูกค้าผ่านช่องทาง Telemarketing และผ่านช่องทางธนาคาร(Bancassurance) ร่วมกับทางธนาคารทหารไทย อย่างต่อเนื่อง